text: Sneen gav problemer på vejene
  23 januar 2016 kl. 18.34
  Der var godt med sne på vejene i landsdelen her til morgen. Og det gav problemer for flere billister.
  Specielt i morgentimerne var trafikken udfordret af sneen. På Sommerstedvej ved Vojens gik det galt for en bilist. Føreren, en 35-årig kvinde fra Sommersted, mistede herredømmet over bilen, der endte i grøften. Hun slap dog uden skrammer fra uheldet.
  I alt har Dansk Autohjælp haft 70 assistancer på grund af snevejret i vores del af landet. Falck har haft 80.
  